โบรกฯแนะสอย 8 หุ้นกำไร Q2 แกร่ง-ปันผลสูง พ่วงปัจจัยบวกเพียบ!
บล.ธนชาต แนะสอย 8 หุ้นกำไร Q2/60 เติบโตแกร่ง แจกปันผลระหว่างกาลสูง พร้อมมีปัจจัยบวกหนุนเพียบ!
3 ส.ค. 2560

บล.ธนชาต ระบุในบทวิเคราะห์ (3 ส.ค.60) มองว่าแม้กำไรกลุ่มสื่อสารอย่าง ADVANC จะออกมาใกล้กับที่คาดการณ์ไว้แต่การลด dividend payout ลงเหลือ 70% ส่งผลให้อัตราผลตอบแทนปันผลปีนี้ต่ำเพียง 3.7% เท่านั้น ทำให้คาดว่าจะเกิด Sector Rotation สำหรับนักลงทุนที่ชื่นชอบปันผลมาที่ SPRC ,KKP และ LH
ทั้งนี้แนะนำ “ซื้อ” กลุ่มหุ้นที่คาดการณ์กำไรไตรมาส 2/60 เติบโตดี: BEAUTY  (กำไรไตรมาส 2/60 ทำจุดสูงสุดใหม่ แนวต้าน 12.6 บาท) PTTGC (อัตราการใช้กำลังการผลิตดีขึ้นจากปีก่อน ขณะที่เริ่มรับรู้กำลังการผลิต Olefin ส่วนเพิ่มในครึ่งปีหลังของปี 60) MINT (ธุรกิจโรงแรม และอาหารเร่งตัวขึ้น นักท่องเที่ยวเดือน มิ.ย. เพิ่มขึ้น 11.4% สูงสุดในรอบ 9 เดือน) AP  (คาดกำไรไตรมาส 2/60 เพิ่มขึ้น 18% จากปีก่อนดีกว่าอุตสาหกรรม)
ขณะเดียวกันแนะนำ “ซื้อ” กลุ่มหุ้นที่จ่ายเงินปันผลระหว่างกาลสูง: LH (3.5-4%) SPRC (คาดปันผลระหว่างกาล 3-3.5%) และ KKP (คาดปันผลระหว่างกาล 3%) และแนะนำ “เก็งกำไร” RCL (non-coverage, แนวต้าน 9.0/9.35 บาท) ปริมาณการค้าโลกเร่งตัว หนุนค่าระวางเรือ Container เพิ่มสูงขึ้น 11% จากไตรมาส 1/60